ব্রাউজারের জাভাস্ক্রিপ্ট রানটাইম এর মধ্যে একটি ম্যাসেজ কিউ বা কলব্যাক কিউ থাকে। এর কিউ এর মধ্যে থাকে কিছু ম্যাসেজ এবং তার সাথে সম্পৃক্ত কলব্যাক ফাংশন। যখনি কোন ইভেন্ট ঘটে যেমন মাউস ক্লিক, একটা রিকোয়েস্টের রেসপন্স বা এমনকি একটা সেটটাইম আউটের টাইমারের সমাপ্তি; তখনি একটা ম্যাসেজ বা কলব্যাক সেই কিউ এর মধ্যে জমা হয়। এরপর ইভেন্ট লুপ সেই কিউ থেকে প্রথম কলব্যাকটি তুলে নেয় এবং V8 এর কল স্ট্যাকে জম করে। আর যদি সেই ফাংশনটি ওই মুহূর্তে কল স্ট্যাকের উপড়ে থাকে তাহলে V8 সেটাকে সাধারণ ভাবে এক্সিকিউট করে ফেলে। কথা বাড়ানোর আগে যেহেতু কল স্ট্যাক টার্ম চলে আসলো তাহলে এটা নিয়ে দুটো লাইন বলে ফেলা ভালো। পরে কাজে দিবে। এখানে Call Stack হচ্ছে V8 ইঞ্জিনের মধ্যে থাকা একটা ডাটা স্ট্রাকচার যেখানে মূলত একটা ট্র্যাকিং থাকে যে এই মুহূর্তে আপনার প্রোগ্রামের কোন ফাংশন এক্সিকিউট হচ্ছে। বলে রাখা ভালো V8 ইঞ্জিনের দুটো মুল অংশের মধ্যে এই কল স্ট্যাক একটা আর মেমোরি ম্যানেজমেন্টের জন্য হিপ একটা।